**ΕΝΗΜΕΡΩΣΗ ΠΡΟΓΡΑΜΜΑΤΟΣ**

**από 06/05/2022 έως 12/05/2022**

**ΠΡΟΓΡΑΜΜΑ  ΠΑΡΑΣΚΕΥΗΣ  06/05/2022**

|  |  |
| --- | --- |
| ΜΟΥΣΙΚΑ | **WEBTV** **ERTflix** |

**23:00**  |  **ΔΥΝΑΤΑ με τον Κωστή Μαραβέγια (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**  
  
Μουσική ψυχαγωγική εκπομπή.  
Η πιο κεφάτη, πρωτότυπη, ανατρεπτική μουσική εκπομπή κάνει ακόμη πιο όμορφες, πιο μελωδικές και πιο διασκεδαστικές τις τηλεοπτικές στιγμές μας.  
Μια γιορτή, μια παράσταση, μια συνάντηση φίλων, μια συναυλία, ένα τηλεπαιχνίδι, με καλεσμένους ανθρώπους με θετική ενέργεια και όρεξη για δημιουργία, οι οποίοι όλοι μαζί συζητούν, αποκαλύπτουν και αποκαλύπτονται και, φυσικά, τραγουδούν, είναι η εκπομπή «ΔΥΝΑΤΑ» με τον Κωστή Μαραβέγια.   
Καλεσμένοι από τον χώρο της μουσικής ερμηνεύουν, εκτός από το δικό τους ρεπερτόριο, τα πιο απίθανα και απρόσμενα κομμάτια, και στήνουν μια όμορφη γιορτή, μια αυτοσχέδια συναυλία, στην οποία συμμετέχουν τόσο το κοινό που βρίσκεται στο στούντιο όσο και οι τηλεθεατές.  
Δεν τραγουδούν, όμως, μόνο αυτοί, αλλά και οι ξεχωριστοί προσκεκλημένοι από άλλους καλλιτεχνικούς χώρους, οι οποίοι ερμηνεύουν τραγούδια που αγαπούν και έχουν συνδέσει με αναμνήσεις και δικά τους πρόσωπα.  
Στη συνάντηση αυτή ενεργό ρόλο έχει και το κοινό, το οποίο συμμετέχει ως αναπόσπαστο κομμάτι της συντροφιάς, δίνοντας ρυθμό, τραγουδώντας, χορεύοντας, αφιερώνοντας τραγούδια, παίζοντας παιχνίδια, ψηφίζοντας, γράφοντας στίχους -και όχι μόνο…  
Μαζί τους και η μπάντα του Κωστή Μαραβέγια. Μία μπάντα που μπορεί να κάνει τα πάντα. Να παίζει ποπ και ροκ, ρέγκε και βαλς, ρεμπέτικα και τζαζ, λαϊκά, γαλλικά, ιταλικά, ισπανικά, ρωσικά μέχρι και αραβικά. Είναι ευρηματική, είναι ακούραστη, έχει χιούμορ. H μπάντα του Κωστή προσκαλεί και προκαλεί τους καλεσμένους, το κοινό, ακόμη και άλλες μπάντες από κάθε μέρος της Ελλάδας και του κόσμου. Ενίοτε, προκαλεί και τον ίδιο τον Κωστή. Όλοι μαζί μηδενίζουν τις αποστάσεις και κάνουν την Ελλάδα μια παρέα, μια γειτονιά, όπου όλα είναι μελωδικά!

**Καλεσμένοι: Λάκης Παπαδόπουλος, Γιάννης Γιοκαρίνης, Νίκος Ζιώγαλας και Γιάννης Μηλιώκας, η Βανέσσα Αδαμοπούλου με την Διονυσία Γεωργιάδου, το συγκρότημα «Jetlag» και οι μουσικοί του δρόμου Αλίκη Λατσίνου και Αριστέα Ανύση**   
**Eπεισόδιο**: 30

Οι θρυλικοί ροκ σταρ Λάκης Παπαδόπουλος, Γιάννης Γιοκαρίνης, Νίκος Ζιώγαλας και Γιάννης Μηλιώκας, η Βανέσσα Αδαμοπούλου με τη Διονυσία Γεωργιάδου, το συγκρότημα «Jetlag» και οι μουσικοί του δρόμου Αλίκη Λατσίνου και Αριστέα Ανύση «Δυνατά» με τον Κωστή Μαραβέγια την Παρασκευή 6 Μαϊου στις 23:00 στην ERTWorld.  
  
Οι ροκ σταρ των 90’s, που άφησαν εποχή με τα θρυλικά τους κομμάτια που όλοι έχουμε χορέψει και τραγουδήσει, συναντώνται και μας χαρίζουν αξέχαστες μουσικές στιγμές στο stage.  
Ο Λάκης Παπαδόπουλος, ο Γιάννης Γιοκαρίνης, ο Νίκος Ζιώγαλας και Γιάννης Μηλιώκας σε ένα απολαυστικό επεισόδιο γεμάτο γνωστές επιτυχίες και κέφι.   
Mιλούν στον Κωστή Μαραβέγια για την πορεία τους, τη φετινή τους καλλιτεχνική σύμπραξη, τη φιλία που τους ενώνει και αποκαλύπτουν το μυστικό της επιτυχίας τόσων ετών!  
  
Στην παρέα μαζί τους η Βανέσσα Αδαμοπούλου που συνοδεύει τους καλλιτέχνες με την υπέροχη φωνή της σε ξεχωριστά ντουέτα αλλά και η μουσικός Διονυσία Γεωργιάδου με το σαξόφωνο της.  
  
Το συγκρότημα «Jetlag» σε disco ρυθμούς αλλά και ελληνικά 70’s τραγούδια δημιουργούν το τέλειο πάρτι και σε κάνουν να θέλεις να χορέψεις με την εκρηκτική τους ενέργεια.  
  
Δυο νέες κοπέλες, οι μουσικοί του δρόμου, η Αλίκη Λατσίνου και η Αριστέα Ανύση έρχονται με μια κιθάρα και μας μεταφέρουν μια νοσταλγική ατμόσφαιρα στο κλείσιμο της βραδιάς.

Παρουσίαση: Κωστής Μαραβέγιας  
Σκηνοθεσία: Γιώργος Μουκάνης  
Executive producer: Βίκυ Λάσκαρη  
Αρχισυνταξία: Χριστίνα Κατσαντώνη   
Ανάπτυξη περιεχομένου: Κωστής Μαραβέγιας   
Οργάνωση παραγωγής: Δημήτρης Γκάνος  
Δημοσιογραφική επιμέλεια: Τίνα Καραφίνα  
Δημιουργική ομάδα: Νίκος Τσάικος, Βάσω Τσιμάρα, Νίκος Μαραβέγιας  
Υπεύθυνος κοινού: Γιάννης Παναρίτης  
Σκηνοθετική επιμέλεια εξωτερικών γυρισμάτων-σενάριο: Κωστής Μαραβέγιας  
Σκηνογραφία: Γιούλικα Βεκρή  
Σχεδιασμός ήχου-Ηχοληψία: Νίκος Αγγλούπας  
Διεύθυνση φωτογραφίας: Θέμης Μερτύρης  
Εκτέλεση παραγωγής: B & G PRODUCTIONS

**ΠΡΟΓΡΑΜΜΑ  ΣΑΒΒΑΤΟΥ  07/05/2022**

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**13:00**  |  **ΕΠΤΑ**   **(Ενημέρωση θέματος)**

Ενημερωτική εκπομπή.  
Η πολιτική ανασκόπηση της εβδομάδας με οπτικοποιημένα video γίνεται και διαδραστική. Ο διάλογος για το πρώτο θέμα της επικαιρότητας, τον οποίο συντονίζει ο υποδιευθυντής του ενημερωτικού site της ΕΡΤ Τάσος Οικονόμου, αρχίζει δύο μέρες νωρίτερα με την ανακοίνωση του καλεσμένου στο ertnews.gr και συνεχίζεται κατά τη διάρκεια της εκπομπής.  
Πρωτότυπη είναι και η παρουσίαση της εκπομπής, που γίνεται σε δύο στούντιο. Στο πρώτο βρίσκεται ο κεντρικός καλεσμένος, ενώ από το δεύτερο στούντιο παρεμβαίνουν ο καλεσμένος που προέρχεται από τον κοινωνικό και επιστημονικό χώρο, αλλά και οι τηλεθεατές μέσω των αναρτήσεών τους.  
Στόχος της εκπομπής είναι, όχι μόνον η διαρκής ανανέωση, αλλά και η πολυφωνία, καθώς και ο εμπλουτισμός της συνέντευξης με τη συμμετοχή των τηλεθεατών.

**Καλεσμένοι ο Χ. Δούκας - αναπληρωτής καθηγητής Ενεργειακής Πολιτικής, ο Γ. Χατζηιακώβου από τις εκδόσεις "ΑΡΜΟΣ", ο Ν. Μαραβέγιας - καθηγητής Μακροοικονομικής Ανάλυσης, ο Ν. Αργύρης - πρόεδρος της Ένωσης Ελληνικού Βιβλίου, ο Β. Κορκίδης - πρόεδρος της Ελληνικής Συνομοσπονδίας Εμπορίου & Επιχειρηματικότητας και ο δημοσιογράφος Κ. Λασκαράτος**

Παρουσίαση - Αρχισυνταξία: Βάλια Πετούρη  
Δημοσιογραφική επιμέλεια: Τάσος Οικονόμου  
Σκηνοθεσία: Γιώργος Σταμούλης  
Διεύθυνση παραγωγής: Παναγιώτης Κατσούλης  
Διεύθυνση φωτογραφίας: Ανδρέας Ζαχαράτος

**ΠΡΟΓΡΑΜΜΑ  ΤΕΤΑΡΤΗΣ  11/05/2022**

|  |  |
| --- | --- |
| ΜΟΥΣΙΚΑ | **WEBTV** **ERTflix** |

**23:00**  |  **ΜΟΥΣΙΚΟ ΚΟΥΤΙ (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**

Το πιο μελωδικό «Μουσικό Κουτί» ανοίγουν, και τη φετινή σεζόν, στην ΕΡΤ1 ο Νίκος Πορτοκάλογλου και η Ρένα Μόρφη.   
  
Καλεσμένοι από διαφορετικούς μουσικούς χώρους αποκαλύπτουν την playlist της ζωής τους μέσα από απροσδόκητες συνεντεύξεις.  
  
Η ιδέα της εβδομαδιαίας εκπομπής, που δεν ακολουθεί κάποιο ξένο φορμάτ, αλλά στηρίχθηκε στη μουσική παράσταση Juke box του Νίκου Πορτοκάλογλου, έχει ως βασικό μότο «Η μουσική ενώνει», καθώς διαφορετικοί καλεσμένοι τραγουδιστές ή τραγουδοποιοί συναντιούνται κάθε φορά στο στούντιο και, μέσα από απρόσμενες ερωτήσεις-έκπληξη και μουσικά παιχνίδια, αποκαλύπτουν γνωστές και άγνωστες στιγμές της ζωής και της επαγγελματικής πορείας τους, ερμηνεύοντας και τραγούδια που κανείς δεν θα μπορούσε να φανταστεί.  
  
Παράλληλα, στην εκπομπή δίνεται βήμα σε νέους καλλιτέχνες, οι οποίοι εμφανίζονται μπροστά σε καταξιωμένους δημιουργούς, για να παρουσιάσουν τα δικά τους τραγούδια, ενώ ξεχωριστή θέση έχουν και αφιερώματα σε όλα τα είδη μουσικής, στην ελληνική παράδοση, στον κινηματογράφο, σε καλλιτέχνες του δρόμου και σε προσωπικότητες που άφησαν τη σφραγίδα τους στην ελληνική μουσική ιστορία.  
  
Το «Μουσικό κουτί» ανοίγει στην ΕΡΤ για καλλιτέχνες που δεν βλέπουμε συχνά στην τηλεόραση, για καλλιτέχνες κοινού ρεπερτορίου αλλά διαφορετικής γενιάς, που θα μας εκπλήξουν τραγουδώντας απρόσμενο ρεπερτόριο, που ανταμώνουν για πρώτη φορά ανταποκρινόμενοι στην πρόσκληση της ΕΡΤ και του Νίκου Πορτοκάλογλου και της Ρένας Μόρφη, οι οποίοι, επίσης, θα εμπλακούν σε τραγούδια πρόκληση-έκπληξη.

**Καλεσμένοι: Ελπίδα, Γιάννης Χριστοδουλόπουλος και Αγγέλα Σιδηροπούλου**   
**Eπεισόδιο**: 31

Μια βόλτα στις θρυλικές ντισκοτέκ της δεκαετίας του ‘70 και του ‘80 αλλά και σε μεγάλες επιτυχίες της τελευταίας δεκαετίας μάς πηγαίνει το Μουσικό Κουτί την Τετάρτη 11 Μαΐου. O Nίκος Πορτοκάλογλου και η Ρένα Μόρφη υποδέχονται την αγαπημένη ερμηνεύτρια Ελπίδα και τον ιδιαίτερο συνθέτη, στιχουργό και ερμηνευτή Γιάννη Χριστοδουλόπουλο. Στην παρέα έρχεται και η μουσικός και ερμηνεύτρια της νεότερης γενιάς Αγγέλα Σιδηροπούλου.  
  
Η εκπομπή είναι αφιερωμένη στην καλή εκδοχή της ελληνικής ποπ που συναντιέται κάποιες φορές με το λεγόμενο έντεχνο τραγούδι και καλύπτει αρκετές δεκαετίες από το ‘70 μέχρι σήμερα.  
  
Θυμόμαστε «ΤΑ ΚΑΛΥΤΕΡΑ ΜΑΣ ΧΡΟΝΙΑ», πηγαίνουμε βόλτα στην «ΝΤΙΣΚΟΤΕΚ» και ξανατραγουδάμε παλιά αλλά και νεότερα αγαπημένα τραγούδια.  
  
«Όταν ήμουν μικρή όλοι μου έλεγαν ότι θα γίνω τραγουδίστρια αλλά εμένα ούτε που μου πέρναγε από το μυαλό. Θυμάμαι ότι πήγαινα και φώναζα τη Βουγιουκλάκη στο ραδιόφωνο και νόμιζα ότι θα μου απαντήσει» λέει στη συνέντευξή της η Ελπίδα που η διαδρομή της στη μουσική ξεκινά στις αρχές της δεκαετίας του ’70 καθώς υπήρξε η κορυφαία εκπρόσωπος της ποπ μουσικής με μεγάλες επιτυχίες στη δισκογραφία αλλά και σε πολλούς διεθνείς διαγωνισμούς τραγουδιού. «Στο Φεστιβάλ Θεσσαλονίκης ο Τόλης Βοσκόπουλος, ενώ διαγωνιζόταν και ο ίδιος, είχε πει για μένα: Μόνο αυτό το κορίτσι αξίζει να πάρει το βραβείο». Εκτός από το πολύ γνωστό της ποπ ρεπερτόριο η Ελπίδα έκανε συνεργασίες με σπουδαίους συνθέτες όπως ο Γιώργος Χατζηνάσιος, ο Κώστας Χατζής και ο Βαγγέλης Παπαθανασίου  
  
Ο Γιάννης Χριστοδουλόπουλος είναι μια ξεχωριστή περίπτωση συνθέτη, στιχουργού και ερμηνευτή που εδώ και δυο δεκαετίες έχει συνεργαστεί με τους μεγαλύτερους τραγουδιστές και τους έχει χαρίσει τραγούδια που αγαπήθηκαν από το ευρύ κοινό. «Όταν ήμουν στο σχολείο αντί να παρακολουθώ τα μαθήματα είχα ζωγραφίσει στο θρανίο τα πλήκτρα του πιάνου και έκανα ότι παίζω… Το σήμα των Ολυμπιακών Αγώνων το έκανα όταν ήμουν μόλις 19 ετών μετά από έναν διαγωνισμό».  
  
Στο ανατρεπτικό juke box της εκπομπής, η Μπάντα του Μουσικού Κουτιού τα δίνει όλα… με τις καλύτερες διασκευές τραγουδιών.

Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions   
  
Παρουσίαση: Νίκος Πορτοκάλογλου, Ρένα Μόρφη  
μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

**ΠΡΟΓΡΑΜΜΑ  ΠΕΜΠΤΗΣ  12/05/2022**

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **Η ΖΩΗ ΕΙΝΑΙ ΣΤΙΓΜΕΣ (2021-2022) (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**  
  
**Έτος παραγωγής:** 2021

Η εκπομπή «Η ζωή είναι στιγμές» με τον Ανδρέα Ροδίτη, επιστρέφει με νέο κύκλο εκπομπών. Νέα επεισόδια, νέα μέρα και νέα ώρα.   
  
Κάθε Σάββατο, λίγο πριν τα μεσάνυχτα, η εκπομπή «Η ζωή είναι στιγμές» με τον Ανδρέα Ροδίτη και για φέτος έχει στόχο να φιλοξενήσει προσωπικότητες απ’ τον χώρο του πολιτισμού, της τέχνης, της συγγραφής και της επιστήμης.  
  
Οι καλεσμένοι είναι άλλες φορές μόνοι και άλλες φορές μαζί με συνεργάτες και φίλους τους.  
  
Άποψη της εκπομπής είναι οι καλεσμένοι να είναι άνθρωποι κύρους, που πρόσφεραν και προσφέρουν μέσω της δουλειάς τους, ένα λιθαράκι πολιτισμού και επιστημοσύνης στη χώρα μας.  
  
«Το ταξίδι» είναι πάντα μια απλή και ανθρώπινη συζήτηση γύρω απ’ τις καθοριστικές και σημαντικές στιγμές της ζωής τους.

**«Ελένη Καστάνη»**   
**Eπεισόδιο**: 25

Καλεσμένη στην εκπομπή "Η ζωή είναι στιγμές" με τον Ανδρέα Ροδίτη, είναι η ηθοποιός Ελένη Καστάνη.  
  
Είναι πολύ σημαντικό και πολύ δύσκολο να είσαι ένας πολύ καλός κωμικός ηθοποιός.  
  
Η Ελένη Καστάνη είναι όμως και κάτι παραπάνω.  
  
Μια συνέντευξη εκ βαθέων για τη ζωή της, τις τραγικές της στιγμές, αλλά και τον ιδιαίτερο χαρακτήρα της.

Παρουσίαση-αρχισυνταξία: Ανδρέας Ροδίτης  
Σκηνοθεσία: Πέτρος Τούμπης  
Διεύθυνση παραγωγής: Άσπα Κουνδουροπούλου  
Διεύθυνση φωτογραφίας: Ανδρέας Ζαχαράτος, Πέτρος Κουμουνδούρος  
Σκηνογράφος: Ελένη Νανοπούλου  
Μουσική σήματος: Δημήτρης Παπαδημητρίου  
Επιμέλεια γραφικών: Λία Μωραΐτου  
Φωτογραφίες: Λευτέρης Σαμοθράκης

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**